钦定古今图书集成/明伦汇编/氏族典/第165卷 > 《廖用贤尚友录》 > 安颉
## 钦定古今图书集成/明伦汇编/氏族典/第165卷 > 《廖用贤尚友录》 > 安颉

按《魏书安同传》：“同子颉，辩慧多策略，最有父风。太宗
初为内侍长，令察举百寮，纠刺奸慝，无所回避。尝告
其父阴事，太宗以为忠，特亲宠之。宜城王奚斤击赫
连昌，颉为监军侍御史，擒昌送于京师。世祖大悦，拜
颉建节将军，赐爵西平公，镇蒲坂。刘义隆遣将到彦
之率众寇河南，以援赫连定。世祖西征赫连定，以颉”
为冠军将军，督诸军击彦之。彦之遣将姚纵夫渡河
攻冶坂，颉督诸军击之，斩首三千馀级，投水者甚众。
遂济河攻洛阳，拔之，擒义隆将二十馀人，斩首五千
级，俘获万馀人，乃振旅还京师。神麚四年卒。赠征南
大将军、仪同三司，进爵为王，谥曰襄。颉为将，善绥士
众，及卒，义隆士卒降者，无不叹惜。